Eiendomsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om prosjektet Framtidig utvikling Momarken. Det er avtalt nytt forhandlingsmøte med Østfold Landbruksselskap 09-02. Forberedelse av møtet ble drøftet.

Regnskapsrapport pr november.

Rapporter med kommentarer var forhåndsutsendt og ble gjennomgått av daglig leder. Rapportene med kommentarer ble tatt til etterretning.

Budsjett 2015.

Det var utarbeidet et detaljert budsjettforslag som ble gjennomgått og kommentert av daglig leder. Som ekstraordinært vedlikehold er budsjettert 150.000.- til utbedring tak Karjolen.

Investeringsbudsjett:

* Ny vannvogn, ca. 200.000.- eks mva.
* Ny slådd treningsanlegg, som også er reserveslodd løpsbane, ca. 50.000.- eks mva.
* Senhøstes: ny baneharv, ca. 250.000.- eks mva.

Det er budsjettert et overskudd på 140.000.-, men ikke avsatt midler til prosjekt Framtidig utvikling Momarken.

Styret fattet følgende enstemmige vedtak:

Framlagte budsjettforslag vedtaes som budsjett for 2015.

Aksjeoverdragelser.

Følgende overdragelser ble enstemmig godkjent:

Fra Per Sigvart Narvestads dødsbo til Anne Cesilie Narvestad, Fredrikstad.

Fra Per Sigvart Narvestads dødsbo til Inger Helene Narvestad Maurtvedt, Mysen.